Rikunarita-ORG/Wikinium huggingface dataset:
# Delstat

Ein **delstat** er ein semiautonom stat som høyrer til ein føderasjon. Døme på delstatar er Bayern i Tyskland, Queensland i Australia, Quebec i Canada, Tirol i Austerrike og California i USA.

Delstatar kan ha ulike nemningar:

* *stat* (som Uttar Pradesh i India)
* *provins* (som Province of Manitoba i Canada)
* *land* (fleirtall *länder*) (som Land Hessen i Tyskland) eller *fristat* (som Fristaten Bayern)
* *commonwealth* (som Commonwealth of Kentucky i USA)
* *kanton* (som Kanton Aargau i Sveits)
# Kartografi

**Kartografi** (frå gresk *chartis* = kart og *graphein* = skrive) er læra om kartet som informasjonsberar og medium.

Det eldste kjente kartet vart funne i Irak, og er frå ca. 3800 år f.Kr. Navigasjonskart vart utvikla som fylgje av dei store oppdagingsreisene på 1500-talet

## Sjå også

* GIS

## Bakgrunnsstoff

* Statens Kartverk
# Tidsskrift

Tidsskrift
**Tidsskrift** er eit skrift eller blad som kjem ut med jamne mellomrom. Eit tidsskrift inneheld gjerne artiklar som handlar om eit meir eller mindre avgrensa emne.
Ei avis kjem i regelen ut oftare enn eit tidsskrift. Som synonym for *tidsskrift* som kjem regelbunde, vert ofte periodika nytta (fleirtal av **periodikum**). Om eit tidsskrift kjem ei gong til året, vert det ofte kalla årbok. Tidsskrifter kan òg verta kalla *magasin* og omtalast som *vekeblad* og *månadsblad*, etter kor ofte dei kjem ut.

Eit tidsskrift kan verta utgjeve som eit medlemsblad, sendt til folk som er medlem av ei foreining eller ei interessegruppe. Andre tidsskrift kan ein tinga eller kjøpa i laussal.

Det første danske-norske tidsskriftet var *Nye Tidender om Lærde Sager*, som byrja å koma ut i 1720.

Eit tidsskrift kan identifiserast eintydig ved hjelp av ISSN-nummeret.

## Bakgrunnsstoff

 Commons har multimedium som gjeld: **Tidsskrift**